Ketrīna Kellija Lenga

Ketrīna Kellija Lenga (; dzimusi Ketrīna Kellija Vegemane (Katherine Kelly Wegeman) ) ir amerikāņu aktrise un modele. Viņa vislabāk pazīstama ar Brūkas Loganas lomu telekompānijas CBS ziepju operā "Hameleonu rotaļas".

 Biogrāfija 

 Bērnība 
Viņa piedzima kā Ketrīna Kellija Vegemane Holivudā, Losandželosā, aktrises Džūditas Lengas un olimpiskā tramplīnlēkšanas sportista Kīta Ričarda Vegemana ģimenē. Viņas vectēvs Čārlzs Lengs (Charles Lang) bija godalgots kinooperators. 1974. gadā, kad viņa bija 13 gadus veca, viņas tēvs gāja bojā autoavārijā. Mācījās Beverlihilsas vidusskolā.

 Karjera 
Astoņpadsmit gadu vecumā viņa sekoja savas mātes pēdās, kļūstot par aktrisi, un debitēja epizodiskā lomā komēdijā Skatetown, U.S.A. (1979) līdzās Patrikam Sveizijam. Vēlāk kā fotomodele viņa reklamēja sporta apģērbu.

1985. gadā viņa parādījās mūzikas videoklipos, grupas Alabama dziesmai There's No Way un The Beach Boys dziesmām Getcha Back un It's Gettin' Late.

1987. gadā sāka atveidot Brūkas Loganas lomu CBS seriālā "Hameleonu rotaļas". Šī loma viņai atnesa pirmo Daytime Emmy balvas nomināciju 2002. gadā.

 Privātā dzīve 
1989. gadā viņa apprecējās ar Skotu Snaideru, ar kuru viņai ir divi dēli: Džeremijs Skots Snaiders (1990) un Džulians Lengs Snaiders (1992). Laulība šķirta 1995. gadā. 1997. gada 2. jūlijā viņa apprecējās ar Aleksu D'Andrea. Viņiem ir meita Zoja Katrīna (1997). 2012. gadā viņa iesniedza šķiršanās pieteikumu, kas stājās spēkā 2014. gada jūnijā.

2018. gada maijā Lenga kļuva par vecmāmiņu, kad meitai Zojai piedzima meita Zuma.

Lengas aizraušanās ir jāšana un zirgi. Viņa vada sev piederošu zirgaudzētavu un piedalās sacīkstēs. Lenga ir veģetāriete un aicina citus ievērot veselīgu dzīvesveidu.

 Atsauces 

 Ārējās saites 

Kategorija:1961. gadā dzimušie
Kategorija:Losandželosā dzimušie
Kategorija:Kalifornijā dzimušie
Kategorija:Amerikāņu kinoaktrises